Un niciu d'identidá importante pa los rexonalistes ye la llingua. Respeuto al bable, el 10 de febreru de 1919 créase en Xixón -villa onde se xunten la mayoría de los escritores rexonalistes- la "Real Academia Asturiana d'Artes y Lletres", cola presidencia d'honor del Príncipe d'Asturies. Ún de los cuatro finxos qu'esta Academia quería sofitar  taba fechu pal nuesu autor: la idea de crear un teatru rexonal asturianu que represente les obres per tol país.